|  |  |  |
| --- | --- | --- |
|  | Република Србија  Републички завод за статистику |  |
| ISSN 0353-9555 |
| **САОПШТЕЊЕ** | | **ПМ10** |
| број 047 - год. LXIII, 28.02.2013. | |
| **Статистика промета** | | СРБ047 ПМ10 280213 |
|  |

**Промет робе у трговини на мало у Републици Србији, јануар 2013.**

**– Претходни резултати –**

Према претходним резултатима, промет робе у трговини на мало у Републици Србији у јануару 2013, у односу на јануар 2012. године, већи је у текућим ценама за 1,9%, а у сталним ценама је мањи за 9,3%. У јануару 2013. године, у односу на децембар 2012. године, промет робе је мањи у текућим ценама за 26,1%, а у сталним ценама за 26,2%. Промет робе у трговини на мало у јануару 2013. године, у односу на просек 2012. године, мањи је у текућим ценама за 16,3%, а у сталним ценама за 20,4%.

![](data:application/x-msmetafile;base64,)

**1. Индекси промета у трговини на мало према територији**

|  |  |  |  |  |  |  |
| --- | --- | --- | --- | --- | --- | --- |
|  | I 2013  I 2012 | | I 2013 XII 2012 | | I 2013 Ø 2012 | |
|  | у текућим ценама | у сталним ценама | у текућим ценама | у сталним ценама | у текућим ценама | у сталним ценама |
|  |  |  |  |  |  |  |
| Република Србија | **101,9** | **90,7** | **73,9** | **73,8** | **83,7** | **79,6** |
| Србија – север | 98,3 | 87,4 | 71,4 | 71,4 | 83,4 | 79,2 |
| Регион Војводине | 99,3 | 88,3 | 69,9 | 69,8 | 79,2 | 75,2 |
| Србија – југ | 109,4 | 97,4 | 78,9 | 78,5 | 84,3 | 79,9 |

**2. Индекси промета у трговини на мало по основним агрегатима Класификације делатности**

|  |  |  |  |  |  |  |
| --- | --- | --- | --- | --- | --- | --- |
|  | I 2013  I 2012 | | I 2013 XII 2012 | | I 2013 Ø 2012 | |
|  | у текућим ценама | у сталним ценама | у текућим ценама | у сталним ценама | у текућим ценама | у сталним ценама |
| **Република Србија** | | | | | | |
| Трговина на мало, осимтрговине моторнимвозилима и мотоциклима | **101,9** | **90,7** | **73,9** | **73,8** | **83,7** | **79,6** |
| Храна, пића и дуван | 103,5 | 87,0 | 77,3 | 76,4 | 89,4 | 81,4 |
| Непрехрамбени производи,  осим моторних горива | 102,1 | 94,5 | 72,6 | 72,1 | 81,2 | 77,5 |
| Моторна горива | 98,7 | 87,8 | 69,5 | 71,2 | 77,6 | 77,3 |

**Методолошка објашњења**

Индекси промета објављени у овом саопштењу односе се на промет свих пословних субјеката (правних лица и предузетника) у трговини на мало. У претходним саопштењима (закључно са 2012. год.) промет се односио само на правна лица и није обухватао промет предузетника у трговини на мало.

Промет правних лица је добијен на основу редовног месечног статистичког истраживања „Месечни извештај трговине на мало“, а промет предузетника на основу пријава ПДВ-а добијених од Пореске управе за посматрани период.

Истраживањем је обухваћена област 47 КД (Класификација делатности - „Службени гласник РС“, број 54/10), односно промет робе у трговини на мало, изузев промета на мало моторним возилима, мотоциклима и деловима.

Основ за прикупљање и објављивање података о статистичким територијалним јединицама је Уредба о номенклатури статистичких територијалних јединица („Службени гласник РС“, бр. 109/09 и 46/10), која се примењује од 2011. године.

Промет робе обухвата порез на додату вредност.

Индекси промета робе у сталним ценама добијени су дефлационирањем индекса у текућим ценама одговарајућим индексима потрошачких цена, из којих су искључени: вода (из комуналних система), струја и моторна возила, мотоцикли и делови.

Све објављене индексе треба третирати као претходне, што значи да може доћи до извесних корекција на основу резултата из тромесечног статистичког истраживања (за скуп правних лица) и обрађених тромесечних пријава ПДВ-а (за скуп предузетника), које објављујемо у посебном саопштењу.

Десезонирани индекси промета трговине на мало у сталним ценама објављују се у публикацији „Месечни статистички билтен“.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
|  |

Издаје и штампа: Републички завод за статистику, Београд, Милана Ракића 5   
Tелефон: 011 2412-922 (централа) • Tелефакс: 011 2411-260 • www.stat.gov.rs  
Одговара: проф. др Драган Вукмировић, директор   
Tираж: 20 ● Периодика излажења: месечна